# 29. Ychwanegu Cyflwyniad i'r Dudalen

## Cyflwyniad

Mae'n bosibl ychwanegu testun mawr (neu fideo) ar frig eich tudalen, gyda phennawd a thestun rhagarweiniol oddi tano.

Tudalen enghreifftiol gyda llun mawr:



Tudalen enghreifftiol gyda fideo:



## Paratoi

Bydd angen i chi gael eich llun neu'ch fideo'n barod cyn dechrau.

Os ydych chi'n cael eich llun o lyfrgell luniau PA (<http://photolibrary.aber.ac.uk/>) gallwch ddewis **'University Web - normal hero'**, ac yna tocio'r llun i gynnwys y rhan fwyaf pwysig/diddorol o'r ffoto. Fel arall bydd angen i chi ddefnyddio offer golygu lluniau (megis Photoshop neu GIMP) i docio'r llun i'r maint cywir (1140 x 585px).

Mae eich llun yn debygol o fod yn fawr (o ran maint y ffeil) felly dylech leihau ei faint trwy ddefnyddio'r offer **'Save for web'** yn Photoshop (neu debyg) i'w gywasgu i faint llai (o dan 200kB).

Ceir rhagor o fanylion am baratoi lluniau ar gyfer eu defnyddio ar y we yn [Nhaflen Wybodaeth 30](https://www.aber.ac.uk/cy/is/it-services/web/cms/info-sheets/).


Ar gyfer fideo, dylai'r fideo fod wedi'i uwchlwytho i YouTube. Pan fydd eich fideo'n barod, ewch i'r dudalen YouTube ar gyfer eich fideo. Bydd y ddolen hon wedi'i chynnwys yn yr e-bost a gewch pan fydd y fideo'n barod.

### Creu'r Cynnwys

1. Agorwch yr adran yn y CMS lle'r hoffech i'r llun mawr neu'r fideo, a'r testun rhagarweiniol ymddangos.
2. Cliciwch ar y tab **Content**.
3. Cliciwch **Add content** a dewiswch **'Page Intro - Image or Video'**

**Pwysig**: Os nad ydych chi'n gweld y templed cynnwys hwn yn y rhestr, bydd angen i chi [gysylltu â Gwasanaethau Gwybodaeth](https://aber.ac.uk/cy/is/help/contactus/) i ofyn iddynt alluogi'r templed **'Page Intro - Image or Video'.**

1. Dangosir y templed **'Page Intro - Image or Video'**:



1. Rhowch enw i'r darn o gynnwys.
2. Rhowch y prif bennawd ar gyfer y dudalen yn y blwch **Title.**

#### I ychwanegu llun mawr:

1. Ticiwch y blwch **Use Image**.
2. Cliciwch ar y blwch **Image** a dewch o hyd i'r llun yr hoffech ei ddefnyddio o'ch cyfrifiadur (dylech fod wedi creu llun 1140 x 585px a'i gywasgu eisoes).

#### I ychwanegu fideo:


1. Edrychwch ar eich fideo ar YouTube a chopïwch ran olaf y cyfeiriad gwe. Bydd y cyfeiriad gwe'n edrych fel hyn: https://www.youtube.com/watch?v=AR9vEg7IrEk – dim ond y cod ar y diwedd sydd ei angen arnoch, ar ôl “?v=” – yn yr achos hwn, y cod fyddai AR9vEg7IrEk.
2. Gludwch y cod hwn i'r blwch **Video**.

#### I ychwanegu'r Pennawd a'r Testun Rhagarweiniol:


1. Teipiwch y testun yr hoffech iddo ymddangos ar y chwith mewn llythrennau italig (o dan y llun) yn y blwch **Headline**.
2. Teipiwch y testun yr hoffech iddo ymddangos ar y dde (heb fod mewn llythrennau italig) yn y blwch **Introduction**.
3. Cliciwch ar **Add** i gadw'r cynnwys.
4. Os oes angen, efallai y bydd rhaid i chi drefnu'r cynnwys yn eich adran er mwyn i'ch Cyflwyniad i'r Dudalen ymddangos ar frig y dudalen. Gweler [Taflen Wybodaeth 8](https://www.aber.ac.uk/cy/is/it-services/web/cms/info-sheets/) i gael rhagor o wybodaeth am aildrefnu cynnwys.

## Dewisiadau Ychwanegol ar gyfer Defnyddwyr Uwch

Mae'n bosibl cyfuno llun a fideo (trwy glicio ar y botwm chwarae i ddangos y fideo), a chael y pennawd a'r testun rhagarweiniol mewn lled llawn (yn hytrach nag ar y chwith a'r dde) fel y gwelir isod:



Ar waelod y templed **Page Intro - Image or Video** ceir dewisiadau ychwanegol i ganiatáu hyn.



* **Full Width Text**: ticiwch y blwch ar gyfer **'Full Width Text'** a dewiswch **Wide Introduction Text**.
* **Combined Image and Video**: *Peidiwch â* llenwi unrhyw fanylion am y llun neu'r fideo ar frig y templed. Yn hytrach, sgroliwch i'r gwaelod a llenwch y meysydd canlynol:
  + **Use Combined Image and Video**: ticiwch y blwch
  + **Combined Image**: dewiswch eich llun, y dylech fod wedi'i greu yn y modd yr eglurir uchod.
  + **Combined Video**: gludwch god y fideo, y dylech fod wedi dod o hyd iddo yn y modd yr eglurir uchod.
  + **Combined Video Title**: teipiwch y testun y bydd y defnyddiwr yn ei weld dros y llun, er mwyn iddynt wybod am beth mae'r fideo.